**ПРИЕТИ ЖАЛБИ И СИГНАЛИ НА „ЗЕЛЕНИЯ ТЕЛЕФОН” И ЕЛЕКТРОННАТА ПОЩА В РИОСВ-БУРГАС**

**ПРЕЗ МЕСЕЦ АПРИЛ 2018 Г.**

|  |  |  |  |  |  |
| --- | --- | --- | --- | --- | --- |
| **№** | **ДАТА** | **ПОСТЪПИЛ СИГНАЛ** | **СИГНАЛ** | **ОТГОВОРНА** **ИНСТИТУЦИЯ** | **ПРЕДПРИЕТИ ДЕЙСТВИЯ** |
| 1. | 02.04.2018 г. | зелен телефон | Блъснат щъркел на пътя Бургас - с.Порой | РИОСВ - Бургас | Извършена е проверка. Извършен е оглед на намерената птица, при който се установи, че тя няма видими наранявания, но е изтощена и не може да лети. На основание чл.39, ал.2, т.2 от ЗБР се изпраща за лечение в Център за диви животни - Стара Загора. |
| 2. | 02.04.2018 г. | зелен телефон | Намерена бедстваща черна птица в гр.Бургас, к-с Зорница | РИОСВ - Бургас | Намерената птица е от вида чавка, незащитен вид. Птицата няма видими наранявания, освен охлузване на едното крило. Освобождава се в подходящ район. |
| 3. | 10.04.2018 г. | зелен телефон | Мъртъв делфин между втори и трети вълнолом в гр.Поморие | община Поморие | Извършена е проверка от община Поморие, съгласно Разрешително №734/2018 г. Снети са биометрични данни на трупа. |
| 4. | 10.04.2018 г. | зелен телефон | Умрели риби в ез.Вая | РИОСВ – БургасБДЧР - Варна | Извършена е съвместна проверка с експерти на БДЧР - Варна и РЛ-Бургас. Извършен е оглед на ез.Вая в участъка, посочен в сигнала. Констатирано е наличие на 1 брой умряла риба (шаран). Отбрана е водна проба за физико-химичен анализ. Водата в езерото е зеленикава, без специфична миризма, без опалесценция на повърхността. В проверявания участък не са констатирани потенциални замърсители. |
| 5. | 11.04.218 г. | електронна поща | Преливане на води от открит канал (вада) по ул."Хаджи Димитър" в с.Горица, общ.Поморие | община Поморие | Сигналът е препратен на община Поморие за извършване на проверка. |
| 6. | 12.04.218 г. | електронна поща | Нефтен разлив от корабите в Бургаски залив | Дирекция "Морска администрация" - Бургас и БДЧР - Варна | Сигналът е препратен по компетентност на Дирекция "Морска администрация" - Бургас и БДЧР - Варна. При извършената проверка от Дирекция "Морска администрация" - Бургас на акваторията и брега на Бургаския залив не е констатирано наличие на замърсяване с нефтопродукти. Същите констатации са потвърдени и от експерти на БДЧР - Варна. |
| 7. | 12.04.218 г. | зелен телефон | Замърсяване с битови отпадъци на реката, която е на 5-6 км. преди гр.Котел  | РИОСВ – Бургас | Извършена е проверка на река Котленска на 5-6 км. преди гр.Котел. Констатирано е наличие на битови отпадъци и клони на прилежащите територии на река Котленска. Не е установен причинителя на отпадъците. Дадено е предписание на кмета на община Котел да бъдат почистени терените от отпадъците. |
| 8. | 13.04.2018 г. | електронна поща | Замърсяване на ез.Вая с битово-фекални води, има умрели риби | РИОСВ – БургасБДЧР - Варна | Извършена е съвместна проверка с експерти на БДЧР - Варна и РЛ-Бургас и инспектор ОДБХ. Извършен е обход в участъка, посочен в сигнала - по брега на Бургаско езеро по протежение на околовръстен път водещ към ж.к.Меден Рудник. Не е констатирано наличие на умряла риба в езерото, нито изтичане и заустване на отпадъчни води в Бургаско езеро. Отбрана е водна проба от експерт на РЛ-Бургас за физико-химичен анализ. Установено е наличие на два бетонови колектора, от които при проверката не изтичат води. Заснети са географски координати. Изискана е информация от "ВиК" ЕАД - Бургас за законността на тръбите. |
| 9. | 13.04.2018 г. | зелен телефон | Труп на делфин на северен плаж в с.Равда | община Поморие | Проверка е извършена от служители на община Поморие, съгласно Разрешително № 734/2018 г. за обезвреждане на китоподобни. Труп на делфин не е открит. |
| 10. | 18.04.2018 г. | зелен телефонелектронна поща | 5 броя сигнали за силна миризма на газ в к-с "Меден Рудник" - болницата, бл.71 и битака,в к-с "Славейков" бл.1Бв СПЗ, кв.Лозово | РИОСВ – Бургас | Постъпилите сигнали за миризма на пропан-бутан от жители на комплексите „Меден Рудник“ и „Славейков“ са във времето от 5:20 до 5:45 ч. сутринта. Незабавно е поискана информация от оператора „БМФ Порт Бургас“ АД, който е съобщил, че последното претоварване на пропан-бутан е направено на 15 април. Инсталациите в „Лукойл Нефтохим Бургас“ АД са в процес на нормално повишаване на технологичното натоварване след извършения планов капитален ремонт. При получаване на сигналите екип на ЕПАС е извършил имисионни измервания, които не са показали наличие на наднормени концентрации, в т. ч . бензен и сероводород. Данните от автоматични пунктове за мониторинг в к-с „Меден рудник“, кв. „Долно Езерово“ и ДОАС не отчитат превишения на ПДК на контролираните замърсители. |
| 11. | 18.04.2018 г. | зелен телефон | Миризми и много отпадъци от отглеждането на 15-20 кози в стара къща на ул.Раковски 28 в гр.Котел | РИОСВ – Бургас | Извършена е проверка на място. Установено е, че в имот находящ се в централната част на гр.Котел се отглеждат 25-30 бр. кози. В момента на проверката собственика на имота не присъства. Община Котел е издавала актове за административни нарушения на собственика. Съгласно действащата нормативна уредба не е уточнен точен брой на разрешените за отглеждане животни в населените места. Предстои изготвяне на Наредба, регламентираща животновъдната дейност в общината. |
| 12. | 19.04.2018 г. | жалба | Силно замърсен въздух в гр.Камено от дейността на Лукойл | РИОСВ – Бургас | Качеството на атмосферния въздух в гр.Камено се следи от диференциална оптична абсорбционна система (ДОАС), разположена на сградата на читалището в гр.Камено. ДОАС работи в непрекъснат, 24-часов режим и измерва концентрациите на следните замърсители: озон, серен диоксид, азотен диоксид, бензен, стирен, толуен, пара-ксилен и фенол. От началото на 2018 година не са регистрирани превишения на пределно допустимите концентрации (ПДК) на контролираните показатели. |
| 13. | 19.04.2018 г. | зелен телефон | Сигнали за миризми на нефтопродукти, смоли и мазут от Лукойл в к-с "Лазур", "Възраждане", ЦГЧ. | РИОСВ – Бургас | Проверени са данните от автоматичните измервателни станции в кв.Долно Езерово, к-с „Меден Рудник“ и ДОАС системата в к-с „Лазур. Не са отчетени превишения на пределно-допустимите концентрации на контролираните замърсители. Мобилната станция за КАВ на община Бургас, която е разположена на ул. „Фердинандова", в близост до натовареното кръстовище на бул. „Ив. Вазов" и бул. „Мария Луиза" също не отчита превишения на измерваните показатели. Инсталациите на площадката на „Лукойл Нефтохим Бургас“ АД са в процес на поетапно натоварване. Екип на ЕПАС са извършили измервания на площадката на рафинерията и в кв.Долно Езерово, не са констатирани наднормени концентрации. |
| 14. | 20.04.2018 г. | зелен телефон | Сигнали за миризми на нефтопродукти от Лукойл в к-с "Славейков", к-с "Изгрев", к-с "Зорница", к-с "Възраждане" |
| 15. | 20.04.2018 г. | зелен телефон | В КПС на кв.Долно Езерово се изсипват фекалии |  | В сигнала не се посочват регистрационни номера на колите, както и няма потвърждение чия собственост са**.** |
| 16. | 21.04.2018 г. | зелен телефон | Намерена мъжка чинка със счупено дясно краче | РИОСВ – Бургас | След преглед от ветеринар и подобрено състояние птицата е освободена от сигналоподателката. |
| 17. | 22.04.2018 г. | зелен телефон | Мъртъв делфин на "Нудистки плаж" в Царево | община Царево | Проверката е извършена от община Царево. Трупът е обезвреден по ЗВМД, съгласно Разрешително № 680/23.06.2016 г. на МОСВ. |
| 18. | 23.04.2018 г. | електронна поща | Замърсяване на яз.Парка и р.Славеева в землището на гр.Айтос с оловни сачми от близкото стрелбище | БДЧР - Варна | Сигналът е в компетенциите на БДЧР - Варна. |
| 19. | 23.04.2018 г. | зелен телефон | 3 броя сигнали за шум от пристанище Бургас в района на хотел Приморец | РИОСВ – Бургас | Изпратени са писма с искане за информация за натоварване на четирите пристанищни терминала - "БМФ Порт Бургас", "КРЗ Порт Бургас", "Порт България West", "Алси" и кораборемонтен завод "Корабостроителница Бургас" ЕООД. При налично натоварване над 70 % ще се извършат нощни контролни измервания на нивата на шум. |
| 20. | 23.04.2018 г. | зелен телефон | Миризма на химични елементи на ул."Самуил" №96 в Бургас | РИОСВ – Бургас | Данните от автоматичните измервателни станции за измерване качеството на атмосферния въздух в Бургас, както и на данните от Мобилната автоматична станция на община Бургас не регистрират превишения на нормите на измерваните замърсители – бензен, сероводород, азотни и серни оксиди. |
| 21. | 23.04.2018 г. | зелен телефон | Фекалка изхвърля отпадъчни води зад комплекс "Санта Марина" в Созопол | община Созопол | Сигналът е препратен по компетентност на община Созопол. |
| 22. | 23.04.2018 г. | зелен телефон | Шум и много отпадъци от изоставени къщи на ул. "Ивайло" в Бургас | община Бургас | Сигналът е препратен по компетентност на община Бургас. |
| 23. | 25.04.2018 г. | електронна поща | Пускане на пазара на хладилни агенти в нарушение на изискванията на законодателството | РИОСВ – Бургас | Предстои проверка. |
| 24. | 26.04.2018 г. | зелен телефон | Обгазяване на к-с "Славейков" от "Кроношпан България" ЕАД | РИОСВ – Бургас | Извършена е проверка на място на производствената площадка на "Кроношпан България" ЕАД. Констатирано е, че линията за производство на ПДЧ и линията за произвоство на OSB работят в нормален технологичен режим. Пречиствателното съоръжение електрофилтър работи при оптимални параметри. Производствената площадка е почистена и оросена.В момента на проверката се извършва контролно измерване на емисиите на прах, изпускани след модул ръкавни филтри към ИУ №31.От 21.04.2018 г. пред бл.25 в к-с Славейков е позиционирана мобилна автоматична станция на Изпълнителна агенция по околна среда, която следи качеството на атмосферния въздух в района. Не са регистрирани превишения на ПДК на контролираните замърсители. |
| 25. | 26.04.2018 г. | зелен телефон | Малък прилеп на терасата в апартамент в гр.Бургас, ж.к.Братя Миладинови, бл.5, вх.4, ет.6 | РИОСВ – Бургас | Проведен е разговор със сигналоподателя. Прилепът е мъртъв. |
| 26. | 28.04.2018 г. | зелен телефон | Труп на делфин на плажната ивица до солниците  | РИОСВ – Бургас | Извършена е проверка на място. Снети са биометрични данни на трупа. На основание чл.39, ал.2, т.4 от ЗБР трупът се оставя на мястото, където е намерен. |
| 27. | 30.04.2018 г. | зелен телефон | 2 сигнала за задушлива миризма от нефтозавода в кв.Долно Езерово | РИОСВ – Бургас | Проверени са данните от АИС в кв.Долно Езерово. Не са регистрирани превишения на ПДК на контролираните замърсители. Екип на ЕПАС е извършил замери на територията на ЛНХБ и в кв.Долно Езерово. Няма регистрирани наднормени имисии. |
| 28. | 30.04.2018 г. | зелен телефон | Намерени мъртви малък делфин и костенурка на северния плаж в гр.Бургас | РИОСВ – Бургас | Извършена е проверка на място. Намерените трупове на делфин от вида муткур и сухоземна костенурка се оставят на мястото, където са намерени на основание чл.39, ал.2, т.4 от ЗБР. |
| 29. | 30.04.2018 г. | зелен телефон | Мъртъв делфин на плажа в с.Свети Влас | община Несебър | Проверките са извършени от служители на община Несебър, съгласно Разрешително издадено от МОСВ. |
| 30. | 30.04.2018 г. | зелен телефон | Мъртъв делфин на южния плаж в с.Равда |
| 31. | 30.04.2018 г. | зелен телефон | Трупове на два малки делфина на плажа в к.к.Слънчев бряг край х-л "Белвил" |